Enti
<s>Ente je Valië Yavanna, zaštitnica prirode, stvorila kako bi čuvali šume.</s><s>U cijelom Međuzemlju, jedino se oni zaista brinu za njih.</s><s>Enti imaju čast zvati se prvima jer su stariji čak i od vilenjaka.</s><s>Na početku su bili jedva nešto drukčiji, nešto svjesniji od običnog drveća.</s><s>Vilenjaci, koje je zanimalo sve što raste i koji su dok su bili mladi provodili dane tražeći druga im, po inteligenciji srodna bića, ente uče svojem jeziku.</s><s>Poslije toga, enti postaju narod.</s><s>Enti izvana izgledaju kao drveće, snažni su i čvrsti.</s><s>Obično su mirni, razmišljaju vrlo polako i smireno, no kada se naljute u stanju su uništiti čitavu vojsku orka i trolova.</s><s>Kao i vilenjaci, bili su besmrtni, no s vremenom upadaju u određen čaroban san i postaju sve sličniji drveću koje čuvaju.</s><s>Za razliku od muškaraca, ženke enta zanimaju ravnice i uzgajanje niskog raslinja.</s><s>Kada su se u Međuzemlju pojavili ljudi, entice su ih naučile obrađivanju zemlje nakon čega se više ne spominju u pričama naroda Međuzemlja.</s><s>Enti su proveli dugo vremena u potrazi, pretražili su sve šume i polja Međuzemlja, ali svoje družice nikada nisu našli.</s><s>U vrijeme Rata za Prsten, jedini enti žive u šumi Fangorn između Isengarda i Edorasa.</s><s>U bitci za Hornburg zajedno s Huornima (probuđenim stablima), predvođeni Drvobradašem, opkoljavaju izlaz iz Helmove klisure.</s><s>Orci koji su bježeći nakon poraza ušli pod krošnje njihove šume, nikada više nisu vidjeli svjetlo dana.</s><s>Čak se i veliki čarobnjak Saruman skrivao nemoćan pred razbješnjenim Čuvarima drveća iza čvrstih zidina Orthanca.</s>

<s>Rase u Međuzemlju</s>

